b"\n_START_ARTICLE_\nDream Within a Dream Tour\n_START_PARAGRAPH_\nDream Within a Dream Tour je tretja koncertna turneja ameri\xc5\xa1ke pevke Britney Spears. Z njo je promovirala svoj tretji glasbeni album, Britney, v Severni Ameriki in na Japonskem. Turnejo Dream Withim a Dream Tour je promoviralo podjetje Concerts West, s \xc4\x8dimer je to postala prva turneja Britney Spears, pri kateri ni sodelovala s podjetjem Clear Channel Entertainment. 21. septembra 2001 so oznanili, da bodo s turnejo v Severni Ameriki za\xc4\x8deli \xc4\x8dez natan\xc4\x8dno dva meseca in izdali so tudi veliko datumov koncertov. Februarja 2002 je Britney Spears oznanila drugi del turneje. Koreografijo je sestavil Wade Robson, ki je dejal, da je glavna tema turneje odra\xc5\xa1\xc4\x8danje Britney Spears in njena nova neodvisnost. Oder sta oblikovala Steve Cohen in Rob Brenner, ki sta ga sestavila tako, da je bil v vsak nastop vklju\xc4\x8den glavni oder in oder B. Da je Britney Spears lahko potovala z ene strani odra na drugo, so po vzoru Kleopatrine barke ustvarili lete\xc4\x8do napravo, s katero je preprosto preletela ob\xc4\x8dinstvo. Na turneji so izvajali predvsem pesmi iz albuma Britney, ki so ga v sklopu slednje tudi promovirali, saj je pevka menila, da te najbolje odra\xc5\xbeajo njeno osebnost. Vklju\xc4\x8deni so bili tudi remixi pesmi iz njenih prej\xc5\xa1njih albumov, ki jih je posnel Wade Robson._NEWLINE_Turnejo je sestavljalo sedem delov, od katerih je bil zadnji del zaklju\xc4\x8dek. Britney Spears je s koncert otvorila tako, da se je pred ob\xc4\x8dinstvom pojavila vise\xc4\x8d iz velikanskega kolesa; nato je izvedla dolo\xc4\x8dene dele njenih prej\xc5\xa1njih uspe\xc5\xa1nic, skakala iz lebde\xc4\x8de naprave na oder in plesala pred sceno, ki naj bi prikazovala d\xc5\xbeunglo. Veliko nastopov je bilo izpopolnjenih s posebnimi efekti, vklju\xc4\x8dno s konfeti, pirotehniko, laserskimi lu\xc4\x8dmi in umetno meglo ter umetnim snegom. V zaklju\xc4\x8dku so na oder pripeljali vodni ekran, iz katerega so na oder spustili dve toni vode; to naj bi bil najbolj zna\xc4\x8dilen del koncerta iz te turneje. V delu turneje iz leta 2002 je pri koncertih pri\xc5\xa1lo do nekaterih sprememb; namesto originalnih pesmi so izvajali remixe pesmi in Britney Spears je izvedla tudi mnoge neizdane pesmi, kot je na primer \xc2\xbbMystic Man\xc2\xab. Turneji so glasbeni kritiki dodelili me\xc5\xa1ane ocene, ki so jo hvalili, ker naj bi bili koncerti zelo inovativni, vendar tudi kritizirali, ker naj bi bil poudarek na inovativnosti in ne na glasbi._NEWLINE_Turneja Dream Within a Dream Tour se je zelo dobro prodajala in nazadnje iztr\xc5\xbeila 43,7 milijonov $. Na drugem koncertu v Mehiki je Britney Spears zapustila oder po peti pesmi, in sicer zaradi nevihte; koncert so nazadnje odpovedali in s tem razjezili ob\xc4\x8dinstvo. Enega izmed koncertov so 18. novembra 2001 predvajali na kanalu HBO; leta 2002 je ta televizijska specijalka prejela emmyja v kategoriji za \xc2\xbbizstopajo\xc4\x8do tehni\xc4\x8dno direkcijo in delo s kamero v videospotu, miniseriji, filmu ali televizijski specijalki\xc2\xab. Januarja 2002 so izdali tudi DVD z naslovom Live from Las Vegas.\n_START_SECTION_\nKoncert\n_START_PARAGRAPH_\nKoncert se je pri\xc4\x8del z \xc5\xbeensko, oble\xc4\x8deno v belo ve\xc4\x8derno obleko iz osemnajstega stoletja, ki je na kratko govorila z ob\xc4\x8dinstvom in nato izgine. Nato so prikazali video uvod, v katerem razli\xc4\x8dni ljudje govorijo o svojih sanjah. Na koncu posnetka se prika\xc5\xbee Britney Spears, ki spi v mehur\xc4\x8dku. Nato se je, oble\xc4\x8dena v \xc4\x8drno obleko pojavila plo\xc5\xa1\xc4\x8dadi, pritrjene nekaj metrov stran od tal. Skupaj s svojimi soplesalci se je pri\xc4\x8dela vrteti in izvajati pesem\xc2\xa0\xc2\xbbOops!...I Did It Again\xc2\xab. Nato je Britney Spears skupaj s svojimi plesalci pri\xc4\x8dela nastopati s pesmijo\xc2\xa0\xc2\xbb(You Drive Me) Crazy\xc2\xab. Po nastopu so plesalci nadaljevali s plesom, pevka sama pa je zapustila oder in se preoblekla. Potem se je vrnila na oder in za\xc4\x8dela nastopati s pesmijo\xc2\xa0\xc2\xbbOverprotected\xc2\xab, kjer so jo med nastopom obkro\xc5\xbeile laserske lu\xc4\x8di. Posnetek je prikazoval podobe ple\xc5\xa1aste Britney Spears, kjer so njeni lasje med pesmijo rasli. Med naslednjim nastopom se je na odru prikazala velikanska glasbena \xc5\xa1katla, iz katere se je Britney Spears pokazala oble\xc4\x8dena v balerino in za\xc4\x8dela nastopati s pesmijo\xc2\xa0\xc2\xbbBorn To Make You Happy\xc2\xab. Nato se je preoblekla v satenast pla\xc5\xa1\xc4\x8d in nastopila s pesmijo\xc2\xa0\xc2\xbbLucky\xc2\xab, med nastopom pa so iz naprav na odru pri\xc4\x8deli leteti konfeti. Nazadnje je oble\xc4\x8dena v kopalni pla\xc5\xa1\xc4\x8d izvedla \xc5\xa1e pesem\xc2\xa0\xc2\xbbSometimes\xc2\xab. _NEWLINE_Na oder se je vrnila oble\xc4\x8dena v kratko majico z naramnicami in hla\xc4\x8de ter izvedla pesem\xc2\xa0\xc2\xbbBoys\xc2\xab, kjer je bil velik poudarek na plesu. Nato je oble\xc4\x8dena v barvno haljo in cilinder nastopila s pesmijo\xc2\xa0\xc2\xbbStronger\xc2\xab. Ob koncu nastopa je sedla zraven pianista in se nekaj \xc4\x8dasa pogovarjala z ob\xc4\x8dinstvom, nato pa izvedla \xc5\xa1e pesem\xc2\xa0\xc2\xbbI'm Not A Girl, Not Yet A Woman\xc2\xab. Nato so prikazali \xc5\xa1e posnetek ustvarjanja glasbene skupine, kjer so bili Britney Spears in njeni plesalci prikazani kot na novo ustvarjena glasbena skupina. Nato je na oder pri\xc5\xa1la v barki ter s \xc5\xa1tirimi plesalkami izvedla pesem\xc2\xa0\xc2\xbbI Love Rock 'n' Roll\xc2\xab. Barko so z raznimi \xc5\xbeicami dvignili v zrak, vendar je zaradi veliko pirotehni\xc4\x8dnih u\xc4\x8dinkov izgledalo, kot da jo je v zrak dvignil ogenj. Ko je bila nad odrom B, je Britney Spears sko\xc4\x8dila z barke. Nato je na manj\xc5\xa1em odru izvedla pesem \xc2\xbbWhat It's Like To Be Me\xc2\xab. Za nastop s pesmijo \xc2\xbbLonely\xc2\xab\xc2\xa0se je vrnila na glavni oder in nato se je na ekranu v ozadju prikazal \xc5\xa1e posnetek nje med plesanjem. Plesalci in glasbena skupina so izvedli plesno to\xc4\x8dko, imenovano \xc2\xbbBreakdown\xc2\xab. Med nastopom s pesmijo\xc2\xa0\xc2\xbbDon't Let Me Be the Last to Know\xc2\xab\xc2\xa0je oble\xc4\x8dena v ve\xc4\x8derno obleko pela na velikanskih plo\xc5\xa1\xc4\x8dah, medtem pa sta za njo plesala dva spremljevalna plesalca. Med nastopom je s stropa za\xc4\x8del padati umeten sneg. _NEWLINE_Po kratkem uvodu se je Britney Spears vrnila na oder in za\xc4\x8dela z nastopom s pesmijo\xc2\xa0\xc2\xbbAnticipating\xc2\xab, v katerem je nosila krilo iz d\xc5\xbeinsa. Nato se je na odru pokazala velikanska knjiga razli\xc4\x8dnih barv, v kateri so bile narisane hi\xc5\xa1e in avtomobili. Nato se je preoblekla in za\xc4\x8dela nastopati s pesmijo\xc2\xa0\xc2\xbbI'm a Slave 4 U\xc2\xab, medtem ko se je v ozadju prikazala scena d\xc5\xbeungle, ki so jo spremljale laserske lu\xc4\x8di in umetna megla. Potem, ko se je pesem kon\xc4\x8dala, se je priklonila in se zahvalila ob\xc4\x8dinstvu, nato pa je zapustila oder. Nato so prikazali velikansko projekcijo holograma Britney Spears pred vodnim ekranom. Projekcija se je postopoma kr\xc4\x8dila, dokler ni Britney Spears pri\xc5\xa1la na oder plasti\xc4\x8dnim kavbojskim klobukom na glavi, oble\xc4\x8dena v modre hla\xc4\x8de in ujemajo\xc4\x8d se nedr\xc4\x8dek. Nato je pri\xc4\x8dela nastopati s pesmijo\xc2\xa0\xc2\xbb...Baby One More Time\xc2\xab, spremenjeno v balado in jo izvajala, vse dokler ni pri\xc5\xa1la do konca modne brvi. Nato so na odru izvedli veliko pirotehni\xc4\x8dnih u\xc4\x8dinkov, pesem pa je postala hitrej\xc5\xa1a z ve\xc4\x8d elementi techno glasbe. Njeni plesalci so od\xc5\xa1li na glavni oder, ona sama pa se je vrnila na modno brv. Sko\xc4\x8dili so na barko, ki se je pri\xc4\x8dela dvigovati, plesalci sami pa so nadaljevali s plesom. Na koncu je Britney Spears sko\xc4\x8dila z barke in od\xc5\xa1la z odra. _NEWLINE_Potem, ko je leta 2002 oznanila, da bodo turnejo podalj\xc5\xa1ali, so tudi nekoliko spremenili seznam izvajanih pesmi. Originalni remix pesmi \xc2\xbbOverprotected\xc2\xab\xc2\xa0so nadomestili z Darkchildovim remixom. Izvirnik pesmi \xc2\xbbBoys\xc2\xab\xc2\xa0so nadomestili z Pharrellovim remixom pesmi, Britney Spears pa je obleko zamenjala za usnjeno kratko majico. Vklju\xc4\x8dili so tudi novo pesem, imenovano \xc2\xbbMystic Man\xc2\xab, ki so jo izvedli s pesmijo \xc2\xbbStronger\xc2\xab. Corey Moss iz MTV-ja je pesem opisal kot \xc2\xbbzelo podobno [pesmi 'I'm Not a Girl, Not Yet a Woman'], vendar vsebuje ve\xc4\x8d tradicionalnih R&B elementov, a la Alicia Keys.\xc2\xab\xc2\xa0Pesem so med koncerti tudi pogosto nadomestili z drugimi pesmimi. Posnetki niso imeli ve\xc4\x8d tako vidne vloge in ob izvajanju pesmi \xc2\xbbOverprotected\xc2\xab\xc2\xa0ni bilo ve\xc4\x8d vklju\xc4\x8denega ozadja.\n_START_SECTION_\nSpremjem\n_START_PARAGRAPH_\nLarry Nager iz revije The National Enquirer je menil, da je\xc2\xa0\xc2\xbb[koncert] vseboval ve\xc4\x8d tehni\xc4\x8dnih \xc4\x8darovnij kot Harry Potter, vendar skoraj ni\xc4\x8d pravega petja.\xc2\xab\xc2\xa0V svoji oceni je dodal \xc5\xa1e: \xc2\xbb\xc4\x8ceprav ni bil pravi koncert, je bila to enkratna predstava.\xc2\xab Ann Powers iz revije The New York Times je dejala, da je bil koncert \xc2\xbbble\xc5\xa1\xc4\x8de\xc4\x8d\xc2\xab\xc2\xa0in menila, da nastopi niso bili prikraj\xc5\xa1ani za glasbo, saj je ta ostala pomemben element, k \xc4\x8demur je dodala \xc5\xa1e: \xc2\xbbZaradi teh ekstravagantnih sanj so nekateri obo\xc5\xbeevalci morda za\xc4\x8deli meniti, da je Britney, kakr\xc5\xa1no jo poznamo, samo sanje, ustvarjalka, katere genijalnost ni petje [...] temve\xc4\x8d dra\xc5\xbeenje hrepenenj in strahov, ki lovijo sodobni svet. Gd\xc4\x8d. Spears sedaj \xc5\xbeeli prebuditi svojo odraslo osebnost, vendar bo morda odkrila, da je podzemni svet \xc5\xbeelja njeno naravno okolje.\xc2\xab Jim Farber iz revije Daily News je turnejo Dream Within a Dream Tour primerjal s turnejami ostalih najstni\xc5\xa1kih glasbenikov: \xc2\xbbNjena zadnja devetdesetminutna ekstravaganca je morala biti najdragocenje\xc5\xa1a, najbolj izpopolnjena in, bodimo iskreni, najmanj lepljiva zaenkrat.\xc2\xab\xc2\xa0Navdu\xc5\xa1il pa ga je oder, ki ga je opisal kot \xc2\xbbnajve\xc4\x8dji oder kar sem jih kdaj videl na pop koncertu.\xc2\xab Camille Lamb iz revije The Daily Collegian je koncert ozna\xc4\x8dila za \xc2\xbbizpopolnjen, zelo homogeniziran prikaz kapitalizma kot najbolj\xc5\xa1e.\xc2\xab\xc2\xa0Dejala je tudi, da je koncert izpolnil pri\xc4\x8dakovanja ob\xc4\x8dinstva, saj naj bi \xc2\xbbnajstni\xc5\xa1ko fantazijo [spremenil] v otipljivo resni\xc4\x8dnost.\xc2\xab Neva Chonin iz revije San Francisco Chronicle je verjela, da je bil koncert \xc2\xbb\xc4\x8disti Britneyjin uspeh, [...] zelo zabaven.\xc2\xab\xc2\xa0Dodala je \xc5\xa1e, da \xc2\xbb\xc4\x8deprav se je od dale\xc4\x8d zelo lahko rogati zvija\xc4\x8dam Spearsove, o njeni karizmi in arhetipskem u\xc4\x8dinku ko jo enkrat vidi\xc5\xa1 v \xc5\xbeivo ni dvoma. Je kot begunka iz filma Mulholland Drive Davida Lyncha, ble\xc5\xa1\xc4\x8de\xc4\x8de sanja\xc5\xa1ko dekle, ki \xc4\x8daka, da jo napolnejo fantazije njenega ob\xc4\x8dinstva. In vlogo izpolnjuje z brezhibno profesionalnostjo, natan\xc4\x8dno izvedeno koreografijo z zmagovito dostopnostjo, ki njene obo\xc5\xbeevalce popelje v njen popolen svet, kljub temu pa ostane na varni razdalji. Na kratko, z njimi se pove\xc5\xbee preko nasmehov, hihitanja in ne\xc4\x8desa, kar se zdi kot pristen u\xc5\xbeitek ob nastopanju.\xc2\xab Turneja je u\xc5\xbeivala v velikem komercialnem uspehu. David Zedeck, agent Britney Spears, je povedal, da je bil del turneje iz leta 2001 ve\xc4\x8dinoma razprodan, saj se je koncertov udele\xc5\xbeilo pribli\xc5\xbeno 400.000 ljudi. Turneja je iztr\xc5\xbeila 43,7 milijonov $ in tako postala druga najbolje prodajana turneja \xc5\xbeenske ustvarjalke, takoj za Cherino turnejo Farewell Tour."